Subject: FW: Vana-Lepiku äralõiked
From: "Elle Tamm" <[email-masked]>
To: "MNT Teed" <[email-masked]>
Date: Wed, 19 Nov 2025 10:31:00 +0200

Palun registreerida.

From: Starforest OÜ <[email-masked]>
Sent: Tuesday, November 18, 2025 3:23 PM
To: Elle Tamm <[email-masked]>
Subject: Vana-Lepiku äralõiked

Tere

Olen muidu äralõigetega nõus , aga sooviksin , et projekti pandaks üks 
kogujatee mahasõit katastriüksusele 29701:006:0505 umbes sealt , kus on 
punkt PK 440+00 (või natuke ühele või teisele poole).

Antud kinnistu Tallinna poolses otsas on üks vana-maantee teelõik , kus 
pääseb kinnistu ühte otsa.  Aga seda me ei kasuta. Kasutame maantee pealt 
antud kinnistule mahasõiduks punkti PK 440+00 juures asuvat heinamaa osa.

Oleks tore , kui sinna tekiks tulevikus korrektne mahasõit.

Aarne Annamaa

Starforest OÜ

5049803

From: [email-masked] <mailto:[email-masked]> 
<[email-masked] <mailto:[email-masked]> >
Sent: Wednesday, November 12, 2025 5:16 PM
To: Starforest Kinnisvara OÜ  <[email-masked] 
<mailto:[email-masked]> >
Subject: Kiri

Tere!

Teile on saadetud Transpordiameti dokumendihaldussüsteemi Delta kaudu 
dokument.

Pealkiri: Krundijaotuskava tutvustamine - POS 55, 58

Registreerimise kuupäev: 12.11.2025

Registreerimise number: 8-1/23-065/19224-1.

Austatud maaomanik!

Teavitame, et valminud on Transpordiameti tellimusel koostatud riigitee 4 
Tallinn-Pärnu-Ikla (E67) km 41,9-62,3 Kernu - Päädeva lõigu 2+2 sõidurajaga 
maantee eelprojekt (projekti koostaja Roadplan OÜ, töö nr 23014).

Projektlahenduse väljaehitamiseks on vajalik teostada äralõige Teie 
kinnistust. Krundijaotuskava joonisel (lisatud manusena) on välja toodud 
Teie kinnistu andmed ja äralõike suurus. Samuti on kirjale lisatud tutvustav 
info maade omandamise protseduuri kohta (lisa 2) ning teeprojekti 
tingmärkide legend (lisa 3).

Käesolevaga saadame tutvumiseks Teie kinnistut puudutava krundijaotuskava 
joonise ning palume arvamust joonisel näidatud äralõike osas hiljemalt 
30.11.2025 e-posti aadressil  <mailto:[email-masked]> 
[email-masked] tagasiside on vajalik, eelprojekt 
korrektselt lõpetada ja kindlustada, et iga kinnistut puudutav info on 
jõudnud maaomanikuni (oodatud on ka lihtsalt kinnitus e-kirja teel, et olete 
joonisega tutvunud).

Eelprojektide realiseerimise aeg ei ole praegu teada ja projekt jääb 
rahastusotsuste ootele. Siiski maade omandamise menetlusi alustame 
eeldatavalt 2026.aastal, sellest teavitame Teid eraldi.

Küsimuste korral (sh teeprojekti lahendust puudutavates küsimustes), palun 
võtke julgesti ühendust allolevatel kontaktidel!

 Antud kiri on mõeldud nende kinnistuomanike teavitamiseks, kellelt 
vajatakse projektlahenduse realiseerimiseks maad. Käesolev kiri ei ole 
haldusakt. Projektiga kavandatavast tegevusest puudutatud kinnisasja 
omanikke kaastakse täiendavalt tee-ehitusloa menetluses.

 Lisad manuses:

Lisa 1 - Krundijaotuskava joonis

Lisa 2 - Tee ehituseks vajalike maade omandamise protseduur

Lisa 3 - Teeprojekti tingmärkide legend

Lugupidamisega

Elle Tamm

Projekteerimise üksuse projektijuht

+372 5597 6476

 <http://www.transpordiamet.ee/> www.transpordiamet.ee

Transpordiamet